|  |  |
| --- | --- |
| ОПШТИ ПОДАЦИ | |
| **Назив школе:** |  |
| **Датум одржавања часа:** |  |
| **Час по реду:** |  |
| **Разред и одељење:** | I |
| **Учитељ ментор:** |  |
| **Предавач:** |  |
| **МЕТОДИЧКИ ПОДАЦИ** | |
| **Наставни предмет:** | Музичка култура |
| **Наставна јединица:** | Зимска песма- текст: Ј. Јовановић- Змај, музика: З. М. Васиљевић |
| **Задаци часа:** | Подстицање стваралачког ангажовања у музичким активностима   * Истраживање и стварање звука гласом. * Развијање интерпретативних способности. * Препознавање и разликовање темпа (брзо/ споро) у слушаним композицијама и повезивање са карактером композиције. |
| **Наставне методе:** | Метода разговора и метода учења песме по слуху. |
| **Наставна средства:** | Музички плејер, лаптоп, одговарајући дискови. |
| **Наставни облици:** | Фронтални |

**ТОК ЧАСА**

|  |  |
| --- | --- |
| **АКТИВНОСТИ ЗА УЧЕНИКЕ:** | **АКТИВНОСТИ ЗА НАСТАВНИКА:** |
| Слушају ***А. Наумовски- Дјевојчица Милица***( кратка прича), говори: Жана Гардашевић  и  Слушају и препознају:  ***Звуци у природи***: киша, хучање мора, шум мора, олуја, ветар, бура, грмљавина, шкрипање снега под ногама.  ( наведене звуке повезују са илустрацијама)  ***Изводе игру***  Стварање временске неприлике  Препознавање и певање песама:  ***Јесен, З. М. Васиљевић и Пекарчић, текст: С. Коруновић, музика: Љ. Шкарица***  Изводе покрете уз певање песме „Пекарчић“.  Уче песму ***„Зимска песма“***  Слушање ***песме „Ветар“*** у извођењу дечијег хора Колибри и народног оркестра  Слушају и гледају видео запис песме  ***„ Зима, зима е па шта је...“*** | У овој краткој причи, уместо изговорених речи: шкрипање врата, одјек корака, пиштаљка, мотоцикл, аутомобил, аутомобилска сирена, шуштање лишћа, цвркутање, ветар, капи кише, пасји лавеж, шљапкање по бари и грмљавина чују се реални звуци истог.  Ученици имају задатак да открију шта се користи уместо речи тј. да дођу до појма звук.  И да препознају (разазнају) звуке у природи, али и опонашају гласом.  Сврха : повезивање аудитивног са визуелним.  Дочаравање и стварање звукова из природе својим гласом:  киша, ветар, гром (грмљавина )  Водим их и упућујем како би све могли да дочарају звук ветра (ху...), кише (кап, кап,...), грома (трас, трас...)  Цело одељење учествује у стварању одређене временске неприлике, делим улоге ( неки дечаци би били ветрови, с обзиром на већи капацитет плућа!).  Сврха : играмо се звуцима и истражујемо могућности гласа.  Распевавање и припрема ученика за обраду нове песме.  Сврха активности:  Песму „Јесен“ понављамо јер је у d-moll~у, као и песма која ће се обрађивати, док песма „ Пекарчић“ покрива обим „ Зимске песме“, чији је амбитус од d до a.  Развијање способности повезивања покрета и музике у функцији развијања ритмичког пулса.  Свирам и певам песму у целости, у функцији доживљаја песме.  Ученици читају песму ( издвајају непознате речи ). Разговор о песми.  Учење песме по слуху.  Учење песме у дијалогу (4+4 такта).  Свирам и певам први део прве строфе (прва 4 такта) , затим певају ученици, потом свирам и певам други део прве строфе (наредна 4 такта), затим певају ученици. Понављамо целу прву строфу. Када научимо и другу строфу, певамо целу песму.  Какво осећање изазива песма Ветар, а какво Зимска песма?  Препознавање и разликовање темпа (брзо/ споро) у слушаним композицијама и повезивање са карактером композиције (нежна, умерена, весела).  Показујем им пример брзог и спорог темпа на песми Пекарчић, кроз певање и свирање.  Како то изводи дечији хор. |